CELEX: 62011TO0195
Language: hu
Date: 2011-05-11 00:00:00
Title: A Törvényszék elnökének 2011. május 11-i végzése. # Jean-Marie Cahier és társai kontra az Európai Unió Tanácsa és Európai Bizottság. # Ideiglenes intézkedés - Szerződésen kívüli felelősség - Ideiglenes intézkedések iránti kérelem - Részleges elfogadhatatlanság - A sürgősség hiánya. # T-195/11 R. sz. ügy

A Törvényszék elnökének 2011. május 11‑i végzése – Cahier és társai kontra Tanács és Bizottság
      (T‑195/11. R. sz. ügy)
      „Ideiglenes intézkedés – Szerződésen kívüli felelősség – Ideiglenes intézkedések iránti kérelem – Részleges elfogadhatatlanság – A sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Elfogadhatósági feltételek – A végrehajtás felfüggesztése
            iránti kérelem tárgyát képező jogi aktus ellen irányuló kereset benyújtása – Rendeleti rendelkezés végrehajtásának felfüggesztése
            iránti kérelem – Kártérítési keresetre korlátozódó alapkereset – Elfogadhatatlanság (EUMSZ 278. cikk; a Törvényszék eljárási
            szabályzata, 104. cikk, 1. §) (vö. 13. pont)
      2.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – Vagyoni kár – Több felperes által benyújtott ideiglenes intézkedés iránti kérelem
            – Bizonyítási teher (EUMSZ 278. cikk és EUMSZ 279. cikk; a Törvényszék eljárási szabályzata, 104. cikk, 2. §) (vö. 15–20. pont)
      3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Súlyos és helyrehozhatatlan kár – Nemzeti szintű pénzügyi kötelezettségeket előíró jogi aktusokból származó állítólagos kár
            – Belső jogorvoslati lehetőségek – Hatás (EUMSZ 278. cikk és EUMSZ 279. cikk) (vö. 21–22. pont)
      Tárgy
      
         
               Ideiglenes intézkedések és a borpiac közös szervezéséről, az 1493/1999/EK, az 1782/2003/EK, az 1290/2005/EK és a 3/2008/EK
                  rendelet módosításáról, valamint a 2392/86/EGK és az 1493/1999/EK rendelet hatályon kívül helyezéséről szóló, 2008. április
                  29‑i 479/2008/EK tanácsi rendelet (HL L 148., 1. o.) 128. cikkének (3) bekezdésével hatályban tartott, a borpiac közös szervezéséről
                  szóló, 1999. május 17‑i 1493/1999/EK tanácsi rendelet (HL L 179., 1. o.; magyar nyelvű különkiadás 3. fejezet, 26. kötet,
                  25. o.) 28. cikke végrehajtásának felfüggesztése iránti kérelem.
               
            Rendelkező rész
      1)         A Törvényszék az ideiglenes intézkedés iránti kérelmet elutasítja.
      2)         A Törvényszék a költségekről jelenleg nem határoz.